《偶作呈谔闰二上人》
宋代·魏野

老虽无闷向茅堂，忽忽还因物感伤。
积雾易迷平地水，孤云难护满天霜。
祥麟可向清时见，惊鹤那於黑处藏。
信意偶然成此咏，祇堪闲写与支郎。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。